Fibroznocistični osteitis
Fibroznocistični osteitis (kratica OFC), tudi osteitis fibrosa cystica, osteodystrophia fibrosa, ali Von Recklinghausenova bolezen kosti (ne smemo je zamenjevati z nevrofibromatozo tipa I) je skeletna bolezen, ki jo povzroča čezmerno izločanje paratiroidnega hormona iz obščitnic. Paratiroidni sindrom spodbuja delovanje osteoklastov, ki v procesu resorpcije kosti razgrajujejo kost. Čezmerno aktivnost obščitnic oz. hiperparatiroidizem lahko sprožijo paratiroidni adenom, dedni faktorji, paratiroidni karcinom ali renalna osteodistrofija.
Ob osteoklastični resorpciji kosti se iz kosti v kri sproščajo minerali, med drugim kalcij. Poleg zvišane ravni kalcija v krvi zaradi čezmerne resorpcije pride do izgube kostne mase in oslabitve kosti, saj se poapnele podporne strukture kosti nadomestijo z vezivnim tkivom (peritrabekularna fibroza), ter do nastanka cistam podobnih rjavih tumorjev v kosti in okrog nje. Simptomi bolezni so posledica splošnega zmehčanja kosti in čezmerne količine kalcija v krvi, in vključujejo kostne zlome, ledvične kamne, slabost, izgubo teka in izgubo teže.

OFC prepoznamo s pomočjo krvnih testov, rentgenskega slikanja in odvzema vzorca tkiva. V zahodnem svetu je bolezen vse redkejša. Zdravljenje obsega najprej odpravo temeljnega hipertiroidizma, nato pa dolgoročno zdravljenje z različnimi ukrepi od hidracije in telesne aktivnosti do operativnih posegov.

Endokrinologija
Bolezni okostja
Fibroznocistični osteitis ( kratica OFC ) , tudi osteitis fibrosa cystica , osteodystrophia fibrosa , ali Von Recklinghausenova bolezen kosti ( ne smemo je zamenjevati z nevrofibromatozo tipa I ) je skeletna bolezen , ki jo povzroča čezmerno izločanje paratiroidnega hormona iz obščitnic . Paratiroidni sindrom spodbuja delovanje osteoklastov , ki v procesu resorpcije kosti razgrajujejo kost . Čezmerno aktivnost obščitnic oz . hiperparatiroidizem lahko sprožijo paratiroidni adenom , dedni faktorji , paratiroidni karcinom ali renalna osteodistrofija . Ob osteoklastični resorpciji kosti se iz kosti v kri sproščajo minerali , med drugim kalcij . Poleg zvišane ravni kalcija v krvi zaradi čezmerne resorpcije pride do izgube kostne mase in oslabitve kosti , saj se poapnele podporne strukture kosti nadomestijo z vezivnim tkivom ( peritrabekularna fibroza ) , ter do nastanka cistam podobnih rjavih tumorjev v kosti in okrog nje . Simptomi bolezni so posledica splošnega zmehčanja kosti in čezmerne količine kalcija v krvi , in vključujejo kostne zlome , ledvične kamne , slabost , izgubo teka in izgubo teže . OFC prepoznamo s pomočjo krvnih testov , rentgenskega slikanja in odvzema vzorca tkiva . V zahodnem svetu je bolezen vse redkejša . Zdravljenje obsega najprej odpravo temeljnega hipertiroidizma , nato pa dolgoročno zdravljenje z različnimi ukrepi od hidracije in telesne aktivnosti do operativnih posegov . Endokrinologija Bolezni okostja